钦定古今图书集成/理学汇编/文学典/第183卷 > 徐炬事物原始 > 《赋》
## 钦定古今图书集成/理学汇编/文学典/第183卷 > 徐炬事物原始 > 《赋》

《诗序六义》二曰赋。赋者，谓直陈其事也。《汉书》曰：“不歌
而颂曰赋。”《释名》曰：“敷布其义谓之赋。”《左传》曰：“郑庄公
入而赋大隧之中。”自后荀卿、宋玉之徒，演为别体，因
谓之赋。汉司马相如作《子虚赋》，沈约作《郊居赋》，祢衡
作《鹦鹉赋》，晋张华作《鹪鹩赋》，宋璟作《梅花赋》，桑维翰
作《日出扶桑赋》。后作赋者，亦不胜纪，姑录一二。